open-index/open-wikipedia-markdown huggingface dataset:
יעקב שדה (מהנדס וסופר)

**יעקב שדה** (נולד ב-22 באוקטובר 1947) הוא מהנדס וסופר ישראלי.

## ביוגרפיה
שדה נולד בתל אביב וגדל ביפו. התגורר בבאר יעקב בן יחיד ליוצאי רוסיה. אביו עבד כאח בבית חולים מלב"ן.

את ספרו הראשון כתב כבר בגיל 13 - ספר ילדים בשם "האוצר הנעלם", שיצא לאור בשנת ה'תש"ך (1960) בהוצאת גיזת. את לימודי התיכון השלים בבית הספר אורט יד ליבוביץ' בנתניה, במגמת אלקטרוניקה. שירת בצה"ל כטכנאי קשר בחיל השריון והשתתף במלחמת ששת הימים באוגדתו של אריאל שרון. בין השנים 1968–1976 השלים תואר ראשון ותואר שני בהנדסת חשמל בשלוחת הטכניון בבאר שבע (לימים אוניברסיטת בן-גוריון). כסטודנט הצטרף לחברת ההי טק "ביטא הנדסה ופיתוח" בבאר שבע, שם השתתף וניהל פרויקטים שונים והתקדם עד לתפקיד סמנכ"ל הפיתוח. בין השנים 1984 ל-1987 עבד בחברת אל-אופ (כיום חטיבה בחברת אלביט מערכות) כמנהל פרויקט פיתוח מערכות אופטו-מכניות.

בשנת 1987 ייסד, יחד עם עוד מספר שותפים, את חברת אוריסול. החברה פיתחה מערכת תפירה ממוחשבת משולבת ראייה מלאכותית. בשנת 1999 החברה נמכרה ועברה לבעלות קונצרן פאו צ'ן הטאיווני  והמשיכה בפיתוח מערכות מתקדמות בתחום ייצור הנעליים.

שדה רשם מעל ל-20 פטנטים. הוא משמש כיועץ לנושאי אוטומציה ורובוטיקה עבור החברה.

שדה נשוי ואב לשתי בנות.

## ספריו
* **האוצר הנעלם**, ספר הרפתקאות לנוער, שיצא לאור בשנת 1960 בהוצאת גיזת.
* **ללא סימנים מקדימים**, שיצא לאור בשנת 2020 בהוצאת ספרי ניב. אוסף סיפורים קצרים על אנשים הנקלעים בעל כורחם למצבים לא שגרתיים ויוצאים מהם, כשהם שונים משהיו לפני כן.
* **הקומפיותרפיסט**, שיצא לאור בשנת 2022 בהוצאת סטימצקי. סיפורם של אלה המחפשים להשיג את המטרה על ידי עיגול פינות, ואגב כך נזרקים משגרת יומם למערבולת שגם אם אינה מטביעה אותם, משנה את חייהם מן הקצה אל הקצה
* **סופה מושלמת**, שיצא לאור בשנת 2025 בהוצאה עצמית. תרגומו לאנגלית בשם Termination Code יצא לאור קודם לכן בשנת 2024 בהוצאת הספרים של אמזון. בינה מלאכותית לומדת, שפיתח צוות מדענים, שנועדה לחקור את ההתחממות הגלובלית יוצאת משליטה ומסכנת את עתיד האנושות. על הצוות למצוא דרך להחזיר את השד לבקבוק.
* **The Laura Project** שיצא לאור בשפה האנגלית בשנת 2025 בהוצאת אמזון. גאון בפיתוח בינה מלאכותית מאבד את אשתו האהובה. הוא מחליט להחזיר אותה לחיים במרחב הסייבר. הפרויקט מצליח מעל למשוער, אבל לאשתו הווירטואלית תוכניות משלה.

## קישורים חיצוניים
* 
* יעקב שדה (מחבר) באתר אמזון.
* יעקב שדה (מחבר) באתר בוקספראוט.
* 

## הערות שוליים

קטגוריה:מהנדסים ישראלים
קטגוריה:סופרים ישראלים
קטגוריה:בוגרי אורט יד ליבוביץ
קטגוריה:סופרי מדע בדיוני ישראלים
קטגוריה:ממציאים ישראלים
קטגוריה:ישראלים שנולדו ב-1947
חבר ואח

**חבר ואח** הוא סרט קולנוע ישראלי שעלה לאקרנים בשנת 1993. הסרט סימן את פריצתו של אבי ביטר לתחום הקולנוע, כשלאחריו כיכב בסרטים "המלחין האלמוני", "חבר ואח 2" (סרט המשך לחבר ואח שיצא בשנת 1999) ו"הגורל שלי".

## תקציר
אבי מאוהב בשרית, אך חברו הטוב מנהל קשר סודי עם שרית. כאשר אבי מגלה את הקשר ביניהם, הוא נפרד משרית ומתחיל לעבוד עם אמרגן שהופך אותו לזמר מצליח. בהמשך, אבי פוגש שוב את שרית, שהפכה לנערת ליווי לאחר שנטשה על ידי חברו של אבי. אבי, שעדיין מאוהב בה, מנסה לשקם את יחסיהם, אך גורם שלישי מונע את התפתחות הקשר ביניהם.

## שחקנים

## ראו גם
* חבר ואח 2 – סרט המשך.

## קישורים חיצוניים

## הערות שוליים

קטגוריה:סרטים מוזיקליים
קטגוריה:סרטים עצמאיים
קטגוריה:סרטי דרמה רומנטית
קטגוריה:סרטי ימין מסיקה
קטגוריה:סרטים ישראליים משנת 1993
שביל ואדיות חיפה

**שביל ואדיות חיפה** הוא טרק מעגלי באורך של כ-50 ק"מ, שעובר בטבע העירוני שבתחומי חיפה. השביל מסומן לכל אורכו על ידי סימון שבילים בצבע אדום-ירוק.

## היסטוריה
שבילי הטיול הראשונים בחיפה נפרצו על ידי סניף החברה להגנת הטבע המקומי החל משנת 1986. עם זאת, מרבית שבילי הטיול שנפרצו לא תוחזקו במשך השנים, למעט השבילים בואדי לוטם וואדי שיח.

בשנת 2014, קבוצת מטיילים, שהקימה לימים את עמותת ירוק בלב, החליטה לסייע בשיקום שבילי הטיול שנזנחו, כיוזמה אזרחית שמטרתה לעודד טיילות ולהעלות את המודעות לשמירה על הטבע העירוני של חיפה. מסלולי ההליכה קושרו ליצירת מסלול רציף ומעגלי, ולו ניתן השם שביל ואדיות חיפה.

בשנת 2025, השביל שוקם וסומן מחדש לכל אורכו על ידי מדריכי וחניכי חוגי סיירות של קק"ל בעיר.

## מקטעי השביל
השביל המעגלי מחולק לכ-20 מקטעי הליכה קצרים, שמתאימים כל אחד לטיול יומי קצר, או בצירוף כמה מקטעים לטיול ארוך יותר.

## קישורים חיצוניים
* 
* הדף הרשמי של שביל ואדיות חיפה באתר עמותת ירוק בלב
* שביל ואדיות חיפה בפייסבוק
*  בשבילי חיפה - שבילים, מסלולים, פינות טבע בעיר בפייסבוק
* 

## הערות שוליים

קטגוריה:חיפה: נחלים
קטגוריה:חיפה: גאוגרפיה
קטגוריה:חיפה: אטרקציות
קטגוריה:הכרמל: נחלים
ואדיות חיפה
פיליפ ריד

**פיליפ ריד** (באנגלית: **Philip Reed**; 1760 – 2 בנובמבר 1829) היה פוליטיקאי אמריקאי שייצג את מרילנד בבית הנבחרים ובסנאט של ארצות הברית.

## ביוגרפיה
ריד נולד סמוך לצ'סטרטאון בפרובינציית מרילנד בשנת 1760. הוא השלים לימודים בסיסיים ושירת בצבא הקונטיננטלי במהלך המהפכה האמריקאית, והגיע לדרגת קפטן בחיל הרגלים. ב-1779 השתתף בקרב סטוני פוינט, ולאחר מכן העיד כי ערף את ראשו של עריק אמריקאי כדי להציג אותו לחיילים כאזהרה. ריד נפצע קשה בקרב קמדן ב-1780.

לאחר המלחמה כיהן ריד כחבר בבית הנבחרים של מרילנד ב-1787, כשריף של מחוז קנט בין 1791–1794, וכחבר במועצה המבצעת של מרילנד בין 1805–1806.

ב-1806 נבחר ריד לסנאט של ארצות הברית כמועמד המפלגה הדמוקרטית-רפובליקנית כדי למלא את המושב שהתפנה בשל התפטרותו של רוברט רייט, ונבחר מחדש באותה שנה. הוא כיהן בתפקיד בין 25 בנובמבר 1806 ל-3 במרץ 1813. על אף שהצביע ב-17 ביוני 1812 נגד הכרזת מלחמה על בריטניה, שירת ריד כלוטננט קולונל ברגימנט ה-21 של מיליציית מרילנד ובהמשך פיקד על הרגימנט.

ב-10 ביולי 1814, ארבע דוברות נחיתה בריטיות, שעל כל אחת לפחות 24 חיילים, נכנסו לוורטון קריק. ריד, שביקר אצל שכנים במקום, הבחין בכוחות הבריטים והכין מארב עם 29 שכנים חמושים ברובי ציד ומוסקטים. הכוחות הבריטים ספגו כ-20 הרוגים ופצועים. בעקבות זאת נסוגו הדוברות, וריד ואנשי המיליציה שלו נחשבו למנצחים.

באוגוסט 1814 הוביל ריד הגנה מוצלחת בקרב שדה קולק. כוח בריטי בפיקודו של פיטר פארקר נחת בסמוך לשדה קולק. המיליציה האמריקאית, שכללה כ-200 לוחמים והחזיקה בשטח הגבוה, ניצלה מדריכים שהובילו את הבריטים בדרך לא נכונה, והכינה מארבים שכללו תותחים ועמדות ירי מאחורי עצים ויחידת פרשים בעורף. הקרב התקיים בלילה, ואור הירח המלא חשף את הבריטים לאש מדויקת. פארקר נפצע קשה ונהרג, והכוחות הבריטים נסוגו. בקרב נפגעו 3 אמריקאים ו-41 בריטים.

לאחר המלחמה נבחר ריד לבית הנבחרים של ארצות הברית לקונגרס ה-15 וכיהן בתפקיד מ-4 במרץ 1817 עד 3 במרץ 1819). ב-1818 נכשל בניסיונו להיבחר מחדש, אך הוא הצליח לערער על תוצאות בחירת ג'רמיה קוסדן לקונגרס ה-17 וכיהן מ-19 במרץ 1822 עד 3 במרץ 1823.

ב-1828 מונה כסגן נשיא של אגודת מרילנד של סינסינטי.

ריד נפטר ב-2 בנובמבר 1829 בהנטינגטאון שבמרילנד, ונקבר בבית הקברות של כנסיית כריסט ליד צ'סטרטאון.

## קישורים חיצוניים

* 
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1760
קטגוריה:אמריקאים שנפטרו ב-1829
צ'. פ. רדהקרישנן

**צ'אנדראפורם פונוסאמי רדהקרישנן** (בדוונגארי: चंद्रपुरम पोन्नुसामी राधाकृष्णन; נולד ב-4 במאי 1957) הוא פוליטיקאי הודי המכהן כסגן נשיא הודו מ־12 בספטמבר 2025. קודם לכן שימש כמושל מהאראשטרה, טלנגאנה וג'הרקאנד וסגן המושל של פונדיצ'רי וכחבר הלוק סבהה.

## ביוגרפיה
רדהקרישנן נולד ב במדראס ב־4 במאי 1957. הוא הצטרף לראשטריה סוויאמסווק סאנג בגיל 16. ב־1974 נבחר רדהקרישנן לחבר הוועד הפועל המדינתי בטמיל נאדו של בהרטיה ג'אנה סנג.

ב־1996 נבחר רדהקרישנן למזכ"ל מפלגת העם ההודית בטמיל נאדו. הוא נבחר ללוק סבהה בבחירות ב־1998 וב־1999, ועמד בראש הוועדה הפרלמנטרית הקבועה לענייני טקסטיל. בבחירות ב־2004 איבד את מושבו, ונכשל בהתמודדותו בבחירות ב־2014 וב־2019.

מ־2004 עד 2007 שימש רדהקרישנן כנשיא מפלגת העם ההודית בטמיל נאדו.

ב־18 בפברואר 2023 הושבע רדהקרישנן כמושל ג'הרקאנד. ב־20 במאי 2024 הושבע גם כמושל טלנגאנה וסגן המושל של טריטוריית האיחוד פונדיצ'רי.

ב־31 ביולי 2024 הושבע רדהקרישנן למושל מהאראשטרה.

בעקבות התפטרותו של סגן נשיא הודו ג'גדיפ דהנקר, בחרה מפלגת העם ההודית ברדהקרישנן כמועמדה ומומעמד הברית הדמוקרטית הלאומית לתפקיד סגן הנשיא. בהצבעה שנערכה ב־9 בספטמבר 2025 זכה רדהקרישנן ב־452 קולות מתוך 767 לעומת 300 ל, המועמד המתחרה מטעם גוש האופוזיציה . ב־12 בספטמבר הושבע לתפקיד.

## קישורים חיצוניים

## הערות שוליים

קטגוריה:סגני נשיאי הודו
קטגוריה:מפלגת העם ההודית
קטגוריה:חברי הלוק סבהה
קטגוריה:ילידי 1957
אדמונד עמרן אלמליח

**אדמונד עמרן אלמליח** (בערבית: **إدمون عمران المالح**; 30 במרץ 1917 – 15 בנובמבר 2010) היה סופר ואקטיביסט מרוקאי ממוצא יהודי-ברברי.

## ביוגרפיה
אלמליח נולד בספי, מרוקו, למשפחה יהודית ברברית. בצעירותו הצטרף למפלגה הקומוניסטית המרוקאית ונלחם בפשיזם ומאוחר יותר לעצמאות מרוקו. בשנת 1965 עבר לפריז, שם עבד כעיתונאי וכמורה לפילוסופיה.

הוא החל לכתוב רק בשנת 1980, בגיל 63, רומנים וסיפורים קצרים שעסקו בתרבות היהודית-ערבית העשירה שנעלמה עם עזיבת היהודים את מרוקו, ותוך כדי כך נסע הלוך ושוב בין צרפת למרוקו. אלמליח התגאה כי על אף שהתגורר שנים רבות בצרפת, הקדיש את כל חייו הספרותיים למרוקו. משנת 1999 ועד מותו התגורר ברבאט.

פעל יחד עם שני אנשי רוח ופעילי שמאל מרוקאים-יהודים נוספים: אברהם צרפתי והמשורר ציון אסידון למען הקמת מדינה פלסטינית.

בהתאם לבקשתו נקבר בבית העלמין היהודי באסואירה. הוא כתב בצרפתית. ספריו תורגמו לשפות רבות, אך לא לעברית ישנה מחלוקת אם היה אנטי-ציוני או לא.

## יצירותיו


* *Parcours immobile* (Maspero, 1983)
* *Abner, Abnour* (La Pensée sauvage/Le Fennec, 1996).
* *Le café bleu. Zrirek* (La pensée sauvage, 1999)
* *Mille ans, un jour* (Le Fennec, 1990 – André Dimanche, 2002 (1986))
* *Le Retour d'Abou El Haki* (La Pensée sauvage, 1990).
* *Jean Genet, Le Captif amoureux et autres essais* (La Pensée sauvage/Toubkal, 1988 )
* *Aïlen ou la nuit du récit* (La Découverte, 1983, réédité par André Dimanche, 2000)
* *Parcours immobile* (Maspéro, 1980 puis réédité par André Dimanche, 2001) : Roman
* *La maIle de Sidi Maâchou* (Al Manar 1998)
* *Essaouira Cité heureuse*
* *Une femme, une mère* (éditions Lixus, Tanger 2004)


## קישורים חיצוניים


* 


## הערות שוליים

קטגוריה:סופרים יהודים מרוקאים
קטגוריה:עיתונאים מרוקאים
קטגוריה:ברברים
קטגוריה:קומוניסטים יהודים
קטגוריה:מרוקאים שנולדו ב-1917
קטגוריה:מרוקאים שנפטרו ב-2010
השקר הגדול

**השקר הגדול** הוא סרט קולנוע ישראלי שעלה לאקרנים בשנת 2012.

## תקציר
עלילת הסרט עוסקת בליאת, אם חד-הורית שנותרת לבדה לאחר שבעלה נרצח עקב חובות. ליאת נאלצת להיאבק על הישרדותה, ובמהלך העלילה מתגייס עיתונאי לסייע לה. יחד עם תושבי השכונה הם פועלים כנגד תופעות של שחיתות. 

הסרט מציג את פעילותה של המשטרה ככלי בידי פקידי עירייה ואנשי נדל״ן, ומדגיש את מאבקו של האדם הבודד המבקש להוכיח את חפותו מול מערכת משפטית חסרת מענה. באמצעות העלילה, הסרט משקף סוגיות חברתיות האופייניות לשכונות ולעיירות פיתוח.

## שחקנים

## קישורים חיצוניים

## הערות שוליים

קטגוריה:סרטים עצמאיים
קטגוריה:סרטי ימין מסיקה
קטגוריה:סרטים ישראליים משנת 2012
It's Not That Deep (אלבום של דמי לובאטו)

***It's Not That Deep*** (בעברית: "**זה לא כל כך עמוק**") הוא אלבום האולפן התשיעי של הזמרת-יוצרת האמריקאית דמי לובאטו. האלבום יצא לאור ב-24 באוקטובר 2025, על ידי חברת התקליטים ואיילנד רקורדס. הוא יכלול הפקת דאנס-פופ, שתסמן ניגוד לפרויקטים הקודמים שלה בעלי נטייה למוזיקת רוק, *[[Holy Fvck]]* (2022) ו-*[[Revamped]]* (2023). ג'ון שימש כמפיק בפועל של האלבום. 

## סינגלים
"Fast" יצא ב-1 באוגוסט 2025 כסינגל המוביל של האלבום. ב-12 בספטמבר 2025, "Here All Night" יצא כסינגל השני של האלבום.

## רשימות סוף שנה

## סיבוב הופעות
ב-27 באוקטובר 2025 לובאטו הודיעה על סיבוב ההופעות הצפון-אמריקאי לשנת 2026 בשם "It's Not That Deep Tour", סיבוב ההופעות הראשון שלה מזה שלוש שנים. הסיבוב יתחיל ב-8 באפריל 2026 בעיר שארלוט שבקרוליינה הצפונית, ויסתיים ב-25 במאי ביוסטון, טקסס. מדובר בסיבוב הופעות בן 23 מופעים, הנערך בתמיכה באלבום. הופעות החימום בסיבוב יבוצעו על ידי האמנית הצ'כית אדלה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי דמי לובאטו
קטגוריה:אלבומים באנגלית
קטגוריה:אלבומי חברת איילנד רקורדס
ברודלייט

**ברודלייט** הייתה חברת מוליכים למחצה פאבלס (FABless) שתכננה ושיווקה מעבדי גישה לסיבים אופטיים ומעבדים משובצים מסוג מערכת על שבב (System-on-a-chip - SoC). החברה נוסדה בשנת 2000 והייתה רשומה במדינת דלאוור בארצות הברית, אך פעילותה נוהלה מהרצליה, והיו לה משרדים בארצות הברית, סין, טייוואן וקוריאה.

## היסטוריה
ברודלייט הוקמה ביוני 2000 עד ידי חמישה יוצאי חברת ECI Telecom - רן דרור, דוד לוי, חיים בן עמרם, דידי איוונקובסקי ורענן עברי. באוקטובר 2000 גייסה החברה, 5 מיליון דולר מקרנות הון הסיכון דלתא וסטאר ונצ'רס במסגרת גיוס סיד. הגיוס נעשה לפי שווי של 16 מיליון דולר וכל קרן השקיעה כ-2.5 מיליון דולר.

ברודלייט פיתחה טכנולוגיה להאחדה בין פרוטוקולי תקשורת וסביבות שונות של רשתות תקשורת - DSL, קווי נחושת וסיב אופטי. הפתרון של החברה כלל רכיבים ותוכנות המותקנים במרכזיות המטרו והאקסס של ספקיות התקשורת ואפשרו להעביר תקשורת ווידאו, טלפוניה, VOIP ואינטרנט ללקוחות הקצה בקצבי תעבורה של 155 מ"ב לשנייה עד 1 ג'יגה ביט לשנייה. בהמשך התמקדה בפיתוח פתרון המאפשר לקשר בקלות את רשתות התקשורת של המייל האחרון, המחברות את המשתמשים הסופיים לרשתות תקשורת אופטיות. בשנת 2003 החלו מכירות משמעותיות ראשונות של המוצרים שלה, בין השאר מכרה רכיבים אופטיים לחברות התקשורת בלסאות', ורייזון וסאות'ווסטרן בל.

בתחילת 2004 השלימה גיוס נוסף של 13.5 מיליון. כמה חודשים אחר כך גייסה עוד 4.4 מיליון דולר. באותה שנה גם חתמה על הסכם שיתוף פעולה עם חברת חברת הטכנולוגיה האמריקאית ברודקום לפיתוח משותף של מוצרים, ופתחה פתיחת סניף בעמק הסיליקון שבקליפורניה.

בנובמבר 2005 השלימה סבב גיוס רביעי של 10 מיליון דולר בראשות מוטורולה ונצ'רס, קרן הון הסיכון של חברת מוטורולה. בספטמבר 2007 השלימה סבב גיוס הון חמישי, בהיקף של 12 מיליון דולר, בהובלת קרן הון הסיכון בנצ'מרק קפיטל.

באפריל 2012, חברת ברודקום רכשה את ברודלייט, תמורת 230 מיליון דולר במזומן. החברה המשיכה לפעול כחברת בת של ברודקום בשם "ברודקום ברודבנד אקסס בע"מ". כמה חודשים לאחר מכן מכרה החברה הישראלית את הזכויות בקניין רוחני לחברה בבעלות ברודקום שהייתה רשומה במקלט מס באיי קיימן, בתמורה לכ-60 מיליון דולר בלבד. במקביל נחתמו הסכמים נוספים, שלפיהם החברה הישראלית תספק שירותי מחקר ופיתוח שיווק ותמיכה טכנית תמורת כיסוי עלויות בתוספת מרווח רווח מוסכם. לאחר מכירה זו דרשה רשות המיסים מברודקום לשלם מס של 220 מיליון שקל בטענה שהייתה זו "עסקה מלאכותית" ובפועל כללה מכירה לא רק של הקניין הרוחני של ברודלייט אלא גם של הפונקציות והנכסים שהיו בחברה הישראלית, ולכן עליה לשלם על כך מס רווחי הון. הסכסוך עם רשות המיסים הגיעה לדיון בית המשפט העליון, אך בקשת הערעור על השומה נדחתה.

## הערות שוליים

קטגוריה:הרצליה: חברות
קטגוריה:תעשיית השבבים בישראל
מרי אכרמי

**מרי אכרמי** (בפרסית: **ماری اکرمی**; נולדה ב-1975 או 1976) היא מנהלת מרכז פיתוח מיומנויות לנשים אפגניות. היא ייצגה את החברה האזרחית האפגנית בוועידת בון  בשנת 2001. בשנת 2003 פתחה אכרמי את מקלט הנשים הראשון בקאבול, אפגניסטן. המקלט מספק ייעוץ משפטי, שיעורי אוריינות, ייעוץ פסיכולוגי והכשרה במיומנויות בסיסיות לנשים הזקוקות לכך ונקרא "מרכז פיתוח מיומנויות לנשים". אכרמי נמצאת בכוננות 24 שעות ביממה במקלט, ותחת הנהגתה חלק מהנשים שם גינו את המתעללים בהן בפומבי והגישו תביעות נגדם בבית משפט, דבר שכמעט ולא היה קיים באפגניסטן בעבר. היא גם התמודדה עם איומים על פעילותה.

אכרמי קיבלה את אות האומץ הנשי הבין-לאומי לשנת 2007 ונכללה ברשימת 100 הנשים של ה-BBC לשנת 2016 כאחת הנשים מעוררות ההשראה והמשפיעות ביותר של השנה.

## קישורים חיצוניים

## הערות שוליים

קטגוריה:זוכות אות האומץ הנשי הבין-לאומי
קטגוריה:נשים אפגניות
קטגוריה:ילידות 1975
קטגוריה:אפגנים שנולדו ב-1975
ג'רמיה קוסדן

**ג'רמיה קוסדן** (באנגלית: **Jeremiah Cosden**; 1768 – 5 בדצמבר 1824) היה פוליטיקאי אמריקאי שכיהן כחבר בית הנבחרים של ארצות הברית.

## ביוגרפיה
קוסדן נולד בשנת 1768 בפרובינציית מרילנד.

בבחירות 1820 התמודד מטעם המפלגה הדמוקרטית-רפובליקנית לבית הנבחרים של ארצות הברית מטעם מחוז הקונגרס השישי של מרילנד.

המרוץ בין קוסדן לבין פיליפ ריד, הוכרז תחילה כתיקו. מושל מרילנד והמועצה, מתוך מחשבה שהם פועלים בהתאם לחוק, הכריעו באמצעות הגרלה לטובת קוסדן. ריד, שגם היה חבר המפלגה הדמוקרטית-רפובליקנית, ערער על התוצאה. בית הנבחרים קבע כי המושל והמועצה לא היו מוסמכים לבחור מנצח, כי שני קולות שנפסלו לטובת ריד צריכים להיספר, וכי קול אחד שנספר בעדו היה למעשה לא חוקי. כתוצאה מכך, קוסדן, שכיהן מ־4 במרץ 1821 ועד 19 במרץ 1822, הודח, וריד הושבע ליתר תקופת הכהונה.    זהו המרוץ הצמוד ביותר לבית הנבחרים בהיסטוריה של מרילנד.

קוסדן נפטר ב-5 בדצמבר 1824 בבולטימור שבמרילנד.

## קישורים חיצוניים
* 

## הערות שוליים

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1768
קטגוריה:אמריקאים שנפטרו ב-1824
סינבד ג'וניור וחגורת הקסמים שלו

**סינבד ג'וניור וחגורת הקסמים שלו** (באנגלית: **Sinbad Jr. and his Magic Belt**) היא סדרת טלוויזיה מונפשת אמריקאית לילדים, ששודרה בין 1965 ל-1966. הפרקים בסדרה היו באורך של חמש דקות, והופקו על ידי חברת האנה-ברברה עבור חטיבת הטלוויזיה האמריקאית הבינלאומית של American International Pictures והוצגו במהלך תוכניות טלוויזיה מקומיות לילדים.

## רקע
סינבד ג'וניור, שדובב על ידי דאל מק'נון וטים מת'יסון, הוא בנו המתבגר של סינבד, המלח המפורסם, והוא מטייל בעולם בסירת המפרש שלו בחיפוש אחר הרפתקאות, ונלחם בנבלים כמו בלובו הגדול ושחור הזקן, דמוי בלוטו , והדוקטור המטורף רוטקודאם (מאנגלית "Mad Doctor" מאוית מימין לשמאל).

כאשר סינבד ג'וניור הידק את חגורת הקסמים שלו, האבזם שלה בצורת ביהלום היה מהבהב כמו ברק, וגרם לו לקבל כוחות על, ולהפוך אותו באופן זמני לאיש שרירים אדיר.

לסינבד ג'וניור יש חבר בשם סולטי התוכי, שדובב על ידי מל בלאנק, שהיה מדבב של דמויות רבות, כשהמפורסמת ביניהן היא דמותו של הארנב המצויר באגס באני.

## הפקה
הסדרה נוצרה על ידי חברת ההפקה של המאייר סם סינגר בשנת 1960, כאשר דאל מק'נון דיבב את התפקיד הראשי. 

אמריקן אינטרנשיונל פיקצ'רס, שהוציאה את הסרט *"המסע הקסום של סינבד*", החזיקה בזכויות על הסימן המסחרי "סינבד" ליצירות תסריט. חטיבת הטלוויזיה של AIP ניהלה בסופו של דבר משא ומתן על הסכם לפיו האנה-ברברה תפיק את הסדרה, כאשר טים מת'סון יחליף את מקנון. המהדורה הסופית כוללת פרקים שהופקו על ידי שני האולפנים. 

הסדרה יצאה לאור לראשונה ב-11 בספטמבר 1965, והופקו לה 102 פרקים קצרים בני חמש דקות, ששודרו  בתוכניות טלוויזיה לילדים, עד 1966.

## מוזיקת נושא
שיר הנושא של הסרט המצויר, שהולחן על ידי טד ניקולס, הוא וריאציה על שיר הילדים "Sailing, Sailing (Over the Bounding Main)"  שנכתב בשנת 1880 על ידי גודפרי מרקס, שם העט של נגן העוגב והמלחין הבריטי ג'יימס פרדריק סוויפט (1931-1847).

## קישורים חיצוניים
* 
* פרקי הסדרה לצפייה, באתר The Big Cartoon Database **(באנגלית)**
*   **(באנגלית)**

## הערות שוליים

קטגוריה:סדרות סרטי אנימציה
קטגוריה:האנה-ברברה
קטגוריה:סדרות הנפשה אמריקאיות
קטגוריה:דמויות אנימציה
קטגוריה:מטרו גולדווין מאייר: סדרות
קטגוריה:יצירות עיבוד של סיפורי אלף לילה ולילה
מבחן הכדוריות של מאוצ'לי

**מבחן הכדוריות של מאוצ'לי** (באנגלית: **Mauchly's sphericity test**) הוא מבחן סטטיסטי המשמש לבחינה של הנחת הכדוריות (sphericity). הנחה זו משמשת לניתוח שונות של מדידות חוזרות (repeated measure ANOVA) . המבחן פותח בשנת 1940 על ידי הפיזיקאי האמריקאי ג'ון מאוצ'לי, מחלוצי המחשוב האלקטרוני, וממפתחי המחשב הדיגיטלי הראשון (ENIAC).

## בחינה סטטיסטית של כדוריות
במאמר המקורי של מאוצ'לי משנת 1940 הוא הגדיר כי מטרת המבחן היא לבחון סטייה של מערך נתונים מהתפלגות רב-נורמלית עם שונות אחידה לכל המשתנים, וללא מתאם בין המשתנים השונים. התפלגות רב-נורמלית שעונה לתנאי זה מוגדרת ככדורית (Spherical).

בניסוח המקורי:

התפלגות כדורית ניתנת לתיאור על ידי סט של וקטורים היוצרים צירים, כך שכל וקטור מאונך לשאר הווקטורים. הדגימות מתוך ההתפלגות הרב ממדית אינן מתואמות בין הצירים. המבחן מבוסס על מבחן יחס הנראות, המחשב את היחס בין פונקציית נראות מקסימלית של התפלגות רב-נורמלית כללית, לזו המוגבלת על ידי תנאי הכדוריות.

## חשיבות למבחני ANOVA
מידע הנאסף במסגרת מערך מחקר המכיל תנאים תוך נבדקיים הוא כדורי, אם מתקיים שוויון שונויות בין ההפרשים של כל הזוגות האפשריים של הפרשי התנאיים התוך נבדקיים. ניתן לראות בכדוריות תנאי נוסף להנחת שוויון השונויות, הנדרשת לניתוחי שונות בעל תנאים תוך נבדקיים.

אם המידע אינו כדורי אז חישובי ניתוח שונות עלולים להיות מוטים, ויחס ה-F המחושב עלול להיות מנופח. עבור מקרה זה פותחו תיקונים כמו התיקון על שם גרינהאוס-גייזר (Greenhouse–Geisser) והתיקון על שם הוין-פלדט (Huynh–Feldt).

## לקריאה נוספת
Blanca MJ, Arnau J, García-Castro FJ, Alarcón R and Bono R (2023) Repeated measures ANOVA and adjusted F-tests when sphericity is violated: which procedure is best? Front. Psychol. 14:1192453. doi: 10.3389/fpsyg.2023.1192453
## הערות שוליים

קטגוריה:סטטיסטיקה
קלייד סמית

**קלייד הרולד סמית** (באנגלית: **Clyde Harold Smith**; 9 ביוני 1876 – 8 באפריל 1940) היה חבר בית הנבחרים של ארצות הברית מטעם מיין. 

## ביוגרפיה
סמית נולד ב-9 ביוני 1876 בחווה ליד הרמוני שבמיין, ועבר עם הוריו להרטלנד, מיין בשנת 1891. הוא למד בבתי הספר הכפריים ובאקדמיית הרטלנד, ואף לימד בבית ספר. סמית כיהן בבית הנבחרים של מיין בשנים 1899–1903 ושוב בשנים 1919–1923. בשנת 1901 נכנס לעסקי קמעונאות בתחום הביגוד והחומרה, ובשנים 1903–1906 שימש כמפקח בתי הספר של הרטלנד.

בין השנים 1904–1907 היה חבר מועצת העיירה הרטלנד, ועבר לסקוהיגן, מיין, לאחר שנבחר לשריף מחוז סאמרסט, תפקיד בו כיהן בשנים 1905–1909. שם עסק במכירת כלי רכב, וכן בעסקי חומרה ואינסטלציה, ובנוסף בפעילות בתחום עיתונות מקומית. בהמשך עסק גם בבנקאות ובנדל"ן. בין 1914–1932 היה חבר במועצת סקוהיגן, ובשנים 1923–1929 כיהן בסנאט של מיין, שם נודע כמתנגד חריף לארגון הקו קלוקס קלאן, שהיה אז בתקופת עלייה. בין השנים 1928–1932 כיהן כיו"ר ועדת הדרכים הממלכתית, ובשנים 1933–1937 היה חבר במועצת המושל.

סמית נבחר מטעם המפלגה הרפובליקנית לבית הנבחרים של ארצות הברית לקונגרסים ה־75 וה־76, וכיהן בתפקיד מ-3 בינואר 1937 ועד מותו בוושינגטון הבירה, ב-8 באפריל 1940. הוא נטמן בבית העלמין פיין גרוב שבהארטלנד, מיין.

לאחר מותו נבחרה אשתו, מרגרט צ'ייס סמית, להחליפו בקונגרס, ובהמשך כיהנה כחברת הסנאט של ארצות הברית. 

## קישורים חיצוניים

* 
* 

## הערות שוליים

קטגוריה:אמריקאים ילידי מיין
קטגוריה:חברי בית הנבחרים של ארצות הברית ממיין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1876
קטגוריה:אמריקאים שנפטרו ב-1940
מסוף מע"ר דרום

**מסוף "מע"ר דרום"** (ראשי תיבות  של "מרכז עירוני ראשי") בבית שמש הוא פרויקט משמעותי שנמצא בשלבי תכנון מתקדמים ועתיד להיות מסוף תחבורה מרכזי בדרום העיר.

## מיקום, תכנון ורקע
המרכז מיועד להיבנות בין קניון "השדרה" ברחוב מנחם פרוש לרחוב נחל הקישון, למרגלות רמת בית שמש א'. הפרויקט מתוכנן על ידי משרד הבינוי והשיכון ונמצא בשלבי תכנון מתקדמים, כאשר במהלך קיץ 2024 אושר בוועדת משנה לתכנון ובנייה.

תוכנית המע"ר (מרכז עירוני ראשי) דרום מוכרת כבר עשרות שנים, עוד מימי ראש העירייה דניאל וקנין. התכנית נעצרה בהתנגדות החרדים בראשות משה אבוטבול, שחיבר חוברת הסברה נגדה. היא חודשה בקדנציה של עליזה בלוך.

כיום הפרויקט נמצא בשלבי תכנון מתקדמים, כאשר הממונה על החברה הכלכלית נחמן פרנקל מסר שבקרוב ייצא למכרז. במסגרת התכנית המחודשת עלו בעבר יוזמות לחבר גם את רכבת ישראל ולהקים בית משפט, אך כיום מדובר בעיקר במסוף אוטובוסים ומרכז עסקים.

על פי הדיווחים העדכניים ביותר, הפרויקט צפוי לצאת למכרז בקרוב, כאשר המטרה היא ליצור שינוי דרמטי ביעילות התחבורה הציבורית ולחבר בין כל חלקי העיר והחוצה.

## מבנה ותכונות
בתחנה יוקמו שנים-עשר רציפים להעלאת נוסעים, ארבעה רציפים להורדת נוסעים, חניה תפעולית ל-36 אוטובוסים ומוניות ושטחי מסחר. בנוסף יוקמו אזורי המתנה ותחנות נגישות להולכי רגל, כולל רציף נגיש להולכי רגל המחבר בין רחוב נחל הקישון לרחוב הרב מנחם פרוש, רחבה מרכזית וכניסות עיקריות משני הרחובות. בנוסף תוקם יציאה ישירה לכביש 38 דרך נחל צאלים, ורחוב הרב פרוש יעבור חידוש והרחבה עם רמזור בכל הצמתים שלאורכו.

## הערות שוליים

קטגוריה:בית שמש: תחבורה
קטגוריה:ישראל: תחנות מרכזיות ומסופי אוטובוסים
יאנג האנסן

**יאנג האנסן** (בסינית: **杨瀚森**; נולד ב-26 ביוני 2005) הוא כדורסלן סיני המשחק בקבוצת פורטלנד טרייל בלייזרס מליגת ה-NBA, בעמדת הסנטר.

## ראשית חייו
יאנג נולד ב-26 ביוני 2005 בעיר זיבו שבמחוז שאנדונג, והחל לשחק כדורסל בילדותו, בבית הספר לספורט בזיבו. בשנת 2020, הצטרף לקבוצת מחלקת הנוער של מועדון צ'ינגדאו איגלס.

בשנת 2021 גברה קבוצת הנוער של צ'ינגדאו על תיכון צ'ינגחווה במשחק הגמר וזכתה באליפות הלאומית עד גיל 17, ויאנג נבחר לשחקן ההגנה הטוב ביותר. בשנת 2022 שמרה הקבוצה על תואר האליפות הלאומית עד גיל 17, ויאנג נבחר לשחקן המצטיין.

## קריירה מקצועית
### צ'ינגדאו איגלס
במהלך עונת 2023/2024 הועלה יאנג לקבוצה הראשונה של צ'ינגדאו איגלס מליגת ה-CBA על מנת להשתתף במשחקים מקצועניים. במשחק האולסטאר של אותה עונה נבחר יאנג לשחקן הפותח של נבחרת מחוז הצפון. במהלך עונת הבכורה שלו הגיעו אנשי NBA למתקן האימונים של צ'ינגדאו במספר הזדמנויות כדי לצפות בו, אך בסופו של דבר הוא בחר שלא להשתתף בדראפט ה-NBA של 2024. בתום העונה זכה יאנג בתארים "רוקי העונה" ו"שחקן ההגנה של העונה", לאחר שרשם ממוצעים של 15.0 נקודות, 10.8 ריבאונדים, 3.9 אסיסטים ו-2.2 חסימות למשחק. בעונה הבאה רשם ממוצעים של 16.6 נקודות, 10.5 ריבאונדים, 3.0 אסיסטים ו-2.6 חסימות למשחק, נבחר בשנית להשתתף במשחק האולסטאר, והוביל את האיגלס לשלב רבע הגמר בפלייאוף ליגת ה-CBA.

### פורטלנד טרייל בלייזרס
יאנג נבחר על ידי ממפיס גריזליס בבחירה ה-16 של דראפט ה-NBA 2025, ובכך היה הסיני השישי אי פעם שנבחר בדראפט ה-NBA, והשלישי שנבחר בסיבוב הראשון (אחרי יאו מינג ואי ג'יאנליאן). מיד לאחר הדראפט הועבר יאנג בטרייד לפורטלנד טרייל בלייזרס, לצד 3 בחירות דראפט עתידיות, תמורת הנבחר בבחירה ה-11 – סדריק קאוורד.

## קישורים חיצוניים

## הערות שוליים

קטגוריה:כדורסלנים סינים
קטגוריה:כדורסלני צ'ינגדאו איגלס
קטגוריה:כדורסלני פורטלנד טרייל בלייזרס
קטגוריה:בחירות דראפט של ממפיס גריזליס
קטגוריה:סינים שנולדו ב-2005
פליקס פוזן

**פליקס פוזן** (24 באוקטובר 1928 – 3 בספטמבר 2025) היה איש עסקים, פילנתרופ ויזם תרבות יהודי-אמריקאי. פוזן היה מזוהה עם קידום רעיון "יהדות כתרבות", והקדיש את חייו להנגשת ההיסטוריה, המחשבה והיצירה היהודית לציבור הרחב, ובייחוד ליהודים חילוניים.

בשנת 1980 ייסד את קרן פוזן, שהפכה לאחד הגופים המרכזיים בעולם בקידום חינוך ומחקר יהודי-תרבותי, ותמכה ביוזמות חינוכיות ואקדמיות רבות בישראל ובעולם. בנוסף יזם את The Posen Library of Jewish Culture and Civilization, אנתולוגיה רחבת היקף המתעדת את התרבות והציוויליזציה היהודית לאורך הדורות.

## ביוגרפיה
פוזן נולד ב-1928 בברלין למשפחה יהודית. לאחר ליל הבדולח נמלטה משפחתו מגרמניה לבריטניה ובהמשך היגרה לארצות הברית. הוא התחנך בסביבה יהודית דתית בילדותו, למד בבית הספר התיכון סטיווסנט בניו יורק, ולאחר מכן השלים לימודים באוניברסיטת ג'ונס הופקינס. בשנות ה-50 של המאה ה-20 שירת בצבא האמריקאי והשתתף במלחמת קוריאה.

לאחר שחרורו התמחה במסחר בין-לאומי במתכות, נפט ופחם. במהלך חייו התגורר לסירוגין בלונדון ובניו יורק. בשנת 1992 פרש מעולם העסקים והקדיש את זמנו לפעילות פילנתרופית ותרבותית.

## פעילות פילנתרופית
בשנת 1980 ייסד את **קרן פוזן** (The Posen Foundation), שמטרתה קידום חינוך יהודי-תרבותי ולימודי יהדות מנקודת מבט חילונית ופלורליסטית. הקרן פועלת בישראל, בצפון אמריקה ובאירופה, ותומכת בהכשרת מורים, בהוצאת ספרי לימוד ובהקמת תוכניות אקדמיות בנושאי תרבות יהודית.

פוזן היה גם היוזם והמממן של "The Posen Library of Jewish Culture and Civilization", אנתולוגיה בת עשרה כרכים הכוללת מקורות מרכזיים מההיסטוריה והתרבות היהודית לדורותיה, בעריכת חוקרים בין-לאומיים. הכרכים הראשונים יצאו לאור בהוצאת אוניברסיטת ייל.

בנוסף, הקרן תמכה בהקמת מרכזים לחקר האנטישמיות ב ובמרכז ללימודי יהדות באוניברסיטת אוקספורד.

## פטירה
פוזן נפטר בניו יורק ב-3 בספטמבר 2025, בגיל 96.

## קישורים חיצוניים
* אתר קרן פוזן
* אתר Yale University Press – סדרת Posen Library

## הערות שוליים

קטגוריה:אנשי עסקים יהודים אמריקאים
קטגוריה:נדבנים יהודים אמריקאים
קטגוריה:יזמים יהודים אמריקאים
קטגוריה:יהודים גרמנים
קטגוריה:מהגרים מגרמניה לארצות הברית
קטגוריה:בוגרי תיכון סטייווסנט
קטגוריה:בוגרי אוניברסיטת ג'ונס הופקינס
קטגוריה:אמריקאים שנולדו ב-1928
קטגוריה:אמריקאים שנפטרו ב-2025
טייריס דולאן

**טייריס דולאן** (באנגלית: **Tyrhys Dolan**; נולד ב-28 בדצמבר 2001) הוא כדורגלן אנגלי המשחק בעמדות קשר הכנף והחלוץ באספניול מהלה ליגה.

## קריירת מועדונים
דולאן הצטרף למחלקת הנוער של מנצ'סטר סיטי בגיל שבע, אך שוחרר שנתיים לאחר מכן. לאחר מכן שיחק שלוש שנים בברנלי וחזר למנצ'סטר סיטי, שם שוחרר שוב בגיל 15. ב-2017 הוא עבר למחלקת הנוער של פרסטון נורת' אנד.

ב-1 ביולי 2020 חתם על חוזה מקצועני ראשון בבלקברן רוברס מהצ'מפיונשיפ. הוא ערך את הופעת הבכורה שלו ב-29 באוגוסט 2020, בניצחון 3–2 על דונקסטר רוברס בגביע הליגה האנגלי.

ב-25 ביולי 2025 חתם על חוזה לשלוש שנים באספניול מהלה ליגה.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלני מנצ'סטר סיטי
קטגוריה:כדורגלני ברנלי
קטגוריה:כדורגלני פרסטון נורת' אנד
קטגוריה:כדורגלני בלקברן רוברס
קטגוריה:כדורגלני אספניול
קטגוריה:אנגלים שנולדו ב-2001
בטיסט סנטמריה

**בטיסט סנטמריה** (בצרפתית: **Baptiste Santamaria**; נולד ב-9 במרץ 1995) הוא כדורגלן צרפתי המשחק בעמדת הקשר המרכזי בקבוצת ולנסיה מהלה ליגה.

## קריירת מועדונים
סנטמריה הוא שחקן נוער של טור. ב-18 באוקטובר 2013 ערך את הופעת הבכורה שלו בליג 2, בניצחון 2–1 על קאסטיה.

ב-25 ביוני 2016 עבר לאנז'ה מהליג 1.

ב-17 בספטמבר 2020 עבר לפרייבורג מהבונדסליגה. לפי הערכות, שווי העסקה היה כ-10 מיליון אירו, מה שהפך אותו לרכישה היקרה ביותר בתולדות המועדון.

ב-17 באוגוסט 2021 עבר סנטמריה לסטאד רן מליג 1, תמורת סכום של כ-14 מיליון אירו.

ב-22 בינואר 2025 הושאל סנטמריה לניס מליג 1 עד סוף עונת 2024/2025.

ב-7 באוגוסט 2025 עבר לוולנסיה מהלה ליגה וחתם על חוזה לשנתיים.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלני אנז'ה
קטגוריה:כדורגלני פרייבורג
קטגוריה:כדורגלני סטאד רן
קטגוריה:צרפתים שנולדו ב-1995
קטגוריה:כדורגלני ולנסיה
קטגוריה:כדורגלני ניס
פאביו קרדוסו

**פאביו רפאל רודריגש קרדוסו** (בפורטוגזית: **Fábio Rafael Rodrigues Cardoso**; נולד ב-19 באפריל 1994) הוא כדורגלן פורטוגלי המשחק בעמדת הבלם בסביליה מהלה ליגה.

## קריירת מועדונים
קרדוסו התחיל את הקריירה בבנפיקה ב' מהליגה הפורטוגלית השנייה ב-11 באוגוסט 2012. ב-15 בינואר 2015 הוא הושאל לפאסוש די פריירה מהפרימיירה ליגה.

ב-7 ביולי 2016 חתם על חוזה לארבע שנים בויטוריה סטובל מהפרימיירה ליגה.

ביוני 2017 עבר לריינג'רס מליגת העל הסקוטית תמורת 1.3 מיליון ליש"ט. ב-30 ביולי 2018 שוחרר מהמועדון.

לאחר שעזב את ריינג'רס, קרדוסו חתם על חוזה לארבע שנים בסנטה קלרה מהפרימיירה ליגה.

ב-1 ביולי 2021 חתם על חוזה לחמש שנים בפורטו מהפרימיירה ליגה. ב-14 באוגוסט 2024 הושאל לאל-עין מליגת העל של איחוד האמירויות עד לסוף העונה.

ב-1 בספטמבר 2025 חתם על חוזה לשנתיים בסביליה מהלה ליגה.

## קישורים חיצוניים

## הערות שוליים

קטגוריה:כדורגלני בנפיקה ליסבון
קטגוריה:כדורגלני ויטוריה סטובל
קטגוריה:כדורגלני גלאזגו ריינג'רס
קטגוריה:כדורגלני פורטו
קטגוריה:כדורגלני סביליה
קטגוריה:כדורגלני אל-עין
קטגוריה:כדורגלנים פורטוגזים
קטגוריה:כדורגלני פאסוש די פריירה
קטגוריה:ילידי 1994
אלפון (כדורגלן)

**אלפונסו גונסאלס מרטינס** (בספרדית: **Alfonso González Martínez**; נולד ב-4 במאי 1999), המכונה **אלפון**, הוא כדורגלן ספרדי המשחק בעמדת קשר הכנף בויאיריאל מהלה ליגה בהשאלה מסביליה.

## קריירת מועדונים
אלפון החל את דרכו במחלקת הנוער של אלבסטה. הוא ערך את הופעת הבכורה שלו ב-21 באוגוסט 2016 במדי קבוצת המילואים, אלבסטה ב', ששיחקה בליגה הספרדית הרביעית.

ב-29 באוגוסט 2018 הושאל אלפון לאינטרנסיונל דה מדריד מהליגה הספרדית השלישית. הוא הושאל פעם נוספת ב-29 באוגוסט 2019 לחטאפה ב' באותה הליגה.

ב-21 באוגוסט 2020 הושאל שוב, הפעם לסלטה ויגו ב' מהליגה הספרדית השלישית. ב-8 בינואר 2021 הוא ערך את הופעת הבכורה שלו בלה ליגה במדי הקבוצה הראשונה של סלטה. לאחר מכן, הוא עבר באופן קבוע לסלטה ויגו ב'.

ב-27 ביוני 2022 הושאל לראסינג סנטאנדר מהליגה הספרדית השנייה עד לסוף העונה. ב-30 בינואר 2023 ההשאלה בוטלה, והוא עבר מיד בהשאלה לריאל מורסיה ששיחקה בליגה הספרדית השלישית.

ב-1 ביולי 2025 חתם אלפון בסביליה מהלה ליגה על חוזה לשלוש שנים.

ב-26 בינואר 2026 הושאל אלפון לויאריאל עד לתום העונה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני אלבסטה
קטגוריה:כדורגלני סלטה ויגו
קטגוריה:כדורגלני ריאל מורסיה
קטגוריה:כדורגלני סביליה
קטגוריה:כדורגלני ויאריאל
קטגוריה:ספרדים שנולדו ב-1999
מרקאו (כדורגלן)

**מרקוס דו נסימנטו טיישיירה** (בפורטוגזית: **Marcos do Nascimento Teixeira**; נולד ב-5 ביוני 1996), המכונה **מָרְקַאוֹ**, הוא כדורגלן ברזילאי המשחק בעמדת הבלם בסביליה מהלה ליגה.

## קריירת מועדונים
מרקאו החל את הקריירה באוואי ובאתלטיקו פרנאאנסה. הוא ערך את הופעת הבכורה שלו בסרייה א' הברזילאית במדי אתלטיקו פרנאאנסה ב-26 ביוני 2016.

ב-31 ביולי 2015 הושאל לגואראטינגטה מהסרייה ג' הברזילאית. ב-15 בדצמבר 2015 הושאל שוב לפרוביאריה. בינואר 2017 הושאל לאתלטיקו גויאניינסה מהסרייה א'.

ב-31 באוגוסט 2017 הושאל לריו אבה מהפרימיירה ליגה לעונה אחת, ולאחריה חתם בג.ד. שאביש באותה הליגה.

ב-14 בינואר 2019 חתם בגלאטסראיי מהסופר ליג הטורקית. הוא זכה עם הקבוצה באליפות הליגה ובגביע הטורקי בעונת 2018/2019.

ב-8 ביולי 2022 חתם על חוזה לחמש שנים בסביליה מלה ליגה.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:כדורגלני אתלטיקו פרנאאנסה
קטגוריה:כדורגלני גלאטסראיי
קטגוריה:כדורגלני סביליה
קטגוריה:כדורגלני ויאריאל
קטגוריה:כדורגלני ולנסיה
קטגוריה:כדורגלני ונציה
קטגוריה:ילידי 1996
נודירבק יאקובוב

**נודירבק יאקובוב** (באוזבקית: **Нодирбек Ёқуббоев**; נולד ב-23 בינואר 2002) הוא שחמטאי אוזבקי בדרגת רב-אמן.

נכון לאוקטובר 2025, נמצא בשיאו ומדורג במקום 40 בעולם ושלישי באוזבקיסטן לפי מד כושר.

## קריירה
יאקובוב זכה באליפות השחמט של אוזבקיסטן שלוש פעמים; ב-2016, ב-2018 וב-2020. הוא הגיע למקום השני באליפות הפתוחה האזורית בשנת 2021, והעפיל לגביע העולם בשחמט 2021.

בשנת 2022 הוא זכה במדליית זהב באולימפיאדת השחמט ה-44 בצ'נאי עם נבחרת אוזבקיסטן, ושיחק במקום השני, שם זכה במדליית ארד אישית, עם שמונה נקודות מתוך אחת עשרה ורמת ביצועים (פרפורמנס) של 2758.

בשנת 2023 הוא זכה בטורניר האמנים של קטר בפלייאוף של שובר שוויון נגד האוזבקי נודירבק אבדוסאטורוב.

ביוני 2024, יאקובוב השתתף בטורניר גביע אובקיסטן לאמנים, וסיים במקום הראשון לפני נודירבק אבדוסאטורוב בשוברי שוויון. הוא השיג 5.5/9 (+2-0=7), וזכה בטורניר כשחקן המדורג בתחתית.

במהלך טורניר השחמט טאטא סטיל 2025, יאקובוב סירב ללחוץ ידיים של ארבע יריבות "מסיבות דתיות". מאוחר יותר הוא התנצל בפני וישאלי ראמשבאבו והסביר כיצד הוא מכבד אותה כשחקנית, ושני השחקנים סיימו את המחלוקת בתנאים מכובדים. יאקובוב הפסיד בקרב שלו נגד וישאלי.

יאקובוב השתתף בספטמבר 2025 ב וסיים במקום ה-14 עם 7 נקודות מ-11 אפשריות.

## משפחתו
ליאקובוב אחות גדולה, נילופאר יאקובאייבה, שזכתה מספר פעמים באליפות השחמט לנשים באוזבקיסטן.

## מבחר תחרויות בהן השתתף
* גביע העולם בשחמט: 2021, 2023, 2025
* אולימפיאדת השחמט: 2022, 2024
* התחרות השווייצרית הגדולה של פיד"ה: 2023, 2025
* תחרות העל טאטא סטיל 2025

## קישורים חיצוניים

## הערות שוליים

קטגוריה:שחמטאים שהשתתפו באולימפיאדת השחמט
קטגוריה:אוזבקים שנולדו ב-2002
אנתוני קנדי (פוליטיקאי ממרילנד)

**אנתוני קנדי** (באנגלית: **Anthony Kennedy**; 21 בדצמבר 1810 – 31 ביולי 1892) היה פוליטיקאי אמריקאי, אשר כיהן כחבר הסנאט של ארצות הברית מטעם מדינת מרילנד בין השנים 1857–1863. הוא היה אחיו של ג'ון פנדלטון קנדי, מזכיר הצי של ארצות הברית.

## ביוגרפיה
### ראשית חייו
קנדי נולד ב-21 בדצמבר 1810 בבולטימור שבמרילנד, לסוחר ג'ון קנדי (1769–1836) ואן קלייטון (לבית פנדלטון) קנדי (1776–1854). בשנת 1821 שלחו אותו הוריו לעיר צ’ארלסטון, וירג'יניה (כיום וירג'יניה המערבית), שם למד באקדמיית ג'פרסון.

הוא למד משפטים, אך גם עסק בחקלאות. בשנת 1832 נישא לשרה סטפנה דנדרידג' (1811–1846). הם התגוררו בחוותם סמוך לעיר אליקוט סיטי, מרילנד, ונולדו להם שלושה ילדים. בין השנים 1839–1843 כיהן כחבר בית הנבחרים של וירג'יניה, ולאחר מכן במשך עשר שנים כיהן כשופט בבית המשפט של מחוז ג’פרסון.

בשנת 1844 התמודד בבחירות מטעם המפלגה הוויגית לבית הנבחרים של ארצות הברית לקונגרס ה־29 אך לא נבחר. בשנת 1850 דחה את הצעת הנשיא מילרד פילמור להתמנות כקונסול בהוואנה, קובה. בשנת 1851 חזר לבולטימור, ובשנת 1856 נבחר לבית הנבחרים של מרילנד.

קנדי נבחר מטעם המפלגה האמריקנית (Know Nothing) לסנאט של ארצות הברית, וכיהן בו בשנים 1857–1863. בשנת 1867 השתתף כציר בוועידת החוקה של מדינת מרילנד, ולאחר מכן פרש מהחיים הפוליטיים.

קנדי נפטר באנאפוליס שבמרילנד, ב־31 ביולי 1892, ונקבר בבית העלמין גרינמאונט בבולטימור.

## קישורים חיצוניים
* 
* 

קטגוריה:אמריקאים ילידי מרילנד
קטגוריה:בולטימור: אישים
קטגוריה:חברי הסנאט של ארצות הברית ממרילנד
קטגוריה:אמריקאים שנולדו ב-1810
קטגוריה:אמריקאים שנפטרו ב-1892
אברהם אבידר

**אברהם אבידר** (5 בדצמבר 1918 – 6 בדצמבר 2001) היה דיפלומט ישראלי ושגריר ישראל בשוודיה.

## ביוגרפיה
אבידר נולד בפולין ועלה לארץ ישראל ב-1947. התקבל למשרד החוץ ב-1 בספטמבר 1958 ובתפקידו הראשון במשרד שימש מזכיר שני בצירות ישראל בוורשה, עד 1961.

בהמשך היה, בין היתר, קונסול בניו יורק, סמנכ"ל אגף התקשורת וההסברה והמפקח הכללי של המשרד.

ב-1980 מונה לשגריר ישראל בשוודיה וכיהן בתפקיד עד 1984. ב-30 ביוני אותה שנה פרש ממשרד החוץ.

אבידר נפטר בגיל 83 ונקבר בהר המנוחות.

## הערות שוליים

קטגוריה:ישראלים ילידי פולין
קטגוריה:שגרירי ישראל בשוודיה
קטגוריה:ישראלים שנולדו ב-1918
קטגוריה:ישראלים שנפטרו ב-2001
קטגוריה:יהודים הקבורים בהר המנוחות
צ'יריבים צ'יריבום

"**צ'יריבים צ'יריבום**" (ביידיש: "**טשיריבים טשיריבאם"**, באנגלית: "**Chiribim Chiribom**") הוא שיר עם יידי פופולרי והומוריסטי, שמקורותיו לא ידועים. השיר הוקלט לראשונה בשנת 1931 על ידי הזמר-חזן מוישה אוישר, ולאחר מכן בסוף שנות ה-50 על ידי האחיות ברי. לשיר יש גרסאות במספר שפות נוספות.

## גרסת המקור ביידיש
הגרסה ביידיש הוקלטה לראשונה בשנת 1931 על ידי השחקן, החזן והזמר הקנדי משה אוישר.

השיר נעשה פופולרי בעקבות הופעותיהן של צמד האחיות ברי, קלרה ומיני בייגלמן, בסוף שנות ה-50 ותחילת שנות ה-60.

גרסאות ביידיש הוקלטו על ידי זמרים ישראלים, כגון דליה עמיהוד (1965), יעקב דן (1968), מרגלית אנקורי (1968), מרים זעירי (1969), אביבה סמדר (1981), ועוד.

להקת ההבי מטאל הישראלית Gevolt (געוואָלט), ששרה ברוסית וביידיש, הוציאה גרסת מטאל לשיר בשנת 2011.

הרכב הג'אז הניו-יורקי Carte Blanche המבצע גרסאות ג'אז לשירים פופולריים משנות ה-20 ועד שנות ה-40 במגוון שפות, הוציא גרסת כיסוי לשיר בשנת 2016.

צמד האחיות היהודי-אוקראיני, "האחיות אליבי", ביצע את השיר בתוכנית המציאות המוזיקלית "דה וויס אוקראינה" בשנת 2021.

לשיר בגרסתו היידית, הופק קליפ מודרני בשנת 2021, שבוצע על ידי הלהקה הישראלית "הוויברז" (Vibers), מיכל כרמי ויעל טל.

## הגרסה בעברית
השיר תורגם לעברית על ידי עמוס אטינגר ונקרא בשם "צ'יריבים". ביצעו אותו בין היתר אלי קניאל (אביו של ילד הפלא נועם קניאל), שלישיית הגשש החיוור, דודו פישר, ולהקת הזמר הגבעטרון.

להקת אוף שימחעס הפיקה בשנת 2010, גרסת דאנס של השיר, עם טקסט שונה. המתעמלת האולימפית האיטלקייה ג'ורג'יה וילה, השתמשה במנגינה זו לתרגיל הקרקע שלה, בתחרות ההתעמלות הבינלאומית "American Cup" שהתקיימה במילווקי, וינסקונסין, בשנת 2020.

## גרסאות בשפות נוספות
בשנת 1962 הקליטה הזמרת אן-כריסטין ניסטרום , שייצגה את פינלנד באירוויזיון 1966, גרסה בפינית של השיר, בליווי הרביעייה הקולית "Four Cats" והתזמורת של ג'קו סלו.

פבל רודיונוף כתב מילים ברוסית לשיר בשנת 1969, והוא בוצע בגרסה זו, על ידי הזמר פיוטר בונדרנקו.

## מילות השיר

## ראו גם
* טום בללייקה
## קישורים חיצוניים
* "צ'יריבים", באתר הספרייה הלאומית
* 
* אקורדים לשיר, באתר Chordify
* 
* Chiribim Chiribom, באתר SecondHandSongs **(באנגלית)**
*  **(באנגלית)**

#### ביצועים ביידיש
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

#### ביצועים בעברית
* 
* 
* 44px צ'יריבים, בביצוע הגשש החיוור, קובץ שמע באתר אפל מיוזיק, **1992**
* 
* 

###### ביצועים אינסטרומנטליים
* 
* 
* 
* 

## הערות שוליים

קטגוריה:שירים ביידיש
קטגוריה:שירים שתורגמו מיידיש לעברית
קטגוריה:שירים עממיים
קטגוריה:פולקלור יהודי
קטגוריה:פולקלור יידיש
קטגוריה:יהדות אשכנז
קטגוריה:יהדות מזרח אירופה
קטגוריה:שירי הגשש החיוור
קטגוריה:גבעטרון
קטגוריה:שירי דודו פישר
קטגוריה:יצירות שמחברן אינו ידוע
קטגוריה:שירי איגיון
דייוויד סטיוארט (פוליטיקאי ממרילנד)

**דייוויד סטיוארט** (באנגלית: **David Stewart**; 13 בספטמבר 1800 – 5 בינואר 1858) היה עורך דין ופוליטיקאי ממרילנד. כחבר המפלגה הדמוקרטית, נודע בעיקר בשל כהונתו כחבר הסנאט של מרילנד ובשל כהונתו הקצרה כחבר הסנאט של ארצות הברית בשנים 1849–1850.

## ביוגרפיה
סטיוארט נולד ב-13 בספטמבר 1800 בבולטימור שבמרילנד. אמו, הלן וסט, באה ממשפחה בולטת מפילדלפיה, ואביו, שהיה ממשפחת סוחרים מצליחה, נפטר כשהיה בן שנתיים. לאחר לימודים קדם אקדמאיים למד תחילה בקולג' של ניו ג'רזי (כיום אוניברסיטת פרינסטון) ובהמשך השלים את לימודיו ביוניון קולג' בשנת 1819. הוא למד משפטים, וב־1821 הוסמך לעריכת דין. במקביל לקריירה המוקדמת שלו שירת ככבאי מתנדב וכקצין במיליציה של מרילנד.

ב־1822 התמודד ללא הצלחה לבית הנבחרים של מרילנד. בשנות ה־30 התנגד למדיניותו של הנשיא אנדרו ג'קסון, השתייך למפלגה הלאומית הרפובליקנית ובהמשך למפלגה הוויגית. בשנים 1838–1840 ייצג את בולטימור בסנאט של מרילנד. כעורך דין ייצג לעיתים עבדים שניסו לרכוש את חירותם ותמך ברעיונות תנועת הקולוניזציה ששאפה ליישב אפרו-אמריקאים חופשיים באפריקה.

בשנות ה־40 הצטרף מחדש למפלגה הדמוקרטית והיה פעיל מרכזי בבולטימור: נאם באסיפות, השתתף בוועידות, תמך במלחמת ארצות הברית–מקסיקו ובפשרת 1850, ונבחר לוועדות שונות. בדצמבר 1849 מונה כחבר הסנאט של ארצות הברית במקום הסנאטור שהתפטר, רוורדי ג'ונסון, וכיהן בתפקיד עד ינואר 1850. בבחירות שביצעה האספה המחוקקת המדינתית לא נבחר להשלים את הקדנציה, שכן הרוב היה בידי הוויגים שהעדיפו את תומאס פראט.

לאחר מכן חזר לעיסוקו בעריכת דין, אך נותר פעיל מאוד בפוליטיקה המקומית והמדינתית: היה נציג בוועידות דמוקרטיות רבות, נאם בעצרות, השתתף בדיונים על חוקת מרילנד החדשה (1850–1851), ונבחר לתפקידים ציבוריים שונים. הוא גם נטל חלק ביוזמות אזרחיות – ביניהן סיוע לקורבנות שריפות בעיר, תמיכה וסיוע לנפגעי הרעב באירלנד, ופעילות לאירוח מהפכן הונגרי מפורסם, לאיוש קושוט, בעת ביקורו בארצות הברית.

סטיוארט המשיך להיות מעורב במערכת הבחירות לנשיאות של 1852, תמך בפרנקלין פירס, ואף לאחר מכן היה פעיל מרכזי במערכות בחירות מדינתיות ומקומיות. בשנותיו האחרונות נשאר דמות בולטת במפלגה הדמוקרטית בבולטימור.

הוא נפטר בבולטימור ב־5 בינואר 1858 ונקבר בבית העלמין "אולד וסטמינסטר".

## חיים אישיים
סטיוארט נישא פעמיים: ב־1825 למרי אדלייד מורטון, שנפטרה ב־1834, וב־1836 לפריסילה מרגרטה פינקני. נולדו לו ארבעה ילדים, מתוכם שניים הגיעו לבגרות.

## הנצחתו
מורשתו הבולטת היא אחוזת Upton, שבנה במערב בולטימור בשנות ה־30. הבניין שימש בהמשך כבית ספר ותחנת רדיו, אך עומד נטוש מאז שנות ה־50. בשנת 1994 הוכרז כאתר שימור לאומי בארצות הברית.

## קישורים חיצוניים
* 
* 

קטגוריה:אמריקאים ילידי מרילנד
קטגוריה:בולטימור: אישים
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הדמוקרטית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1800
קטגוריה:אמריקאים שנפטרו ב-1858
יאניק האברר

**יאניק האברר** (בגרמנית: **Janik Haberer**; נולד ב-2 באפריל 1994) הוא כדורגלן גרמני המשחק בעמדת הקשר באוניון ברלין מהבונדסליגה.

## קריירה מקצוענית
ב-9 במאי 2022 הודיעה פרייבורג, לאחר שש עונות בקבוצה, כי האברר יעבור לאוניון ברלין לקראת עונת 2022/2023, ששיחקה אז בבונדסליגה.

ב-16 באוקטובר 2022 הוא הבקיע צמד ראשון בקריירה בבונדסליגה בניצחון 0–2 על בורוסיה דורטמונד. במחזור האחרון של עונת 2023/2024, הוא הבקיע שער דרמטי בתוספת הזמן של הניצחון 1–2 על קבוצתו הקודמת פרייבורג, שער שהבטיח את הישארותה של אוניון ברלין בבונדסליגה.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלני בוכום
קטגוריה:כדורגלני פרייבורג
קטגוריה:כדורגלני אוניון ברלין
קטגוריה:ילידי 1994
משאל העם על האצלת סמכויות לסקוטלנד (1997)

**משאל העם הסקוטי על האצלת סמכויות ב-1997** (בסקוטית: **Scots devolution referendum o 1997**) היה משאל עם שנערך בסקוטלנד ב-11 בספטמבר 1997 בשאלה האם קיימת תמיכה בהקמת פרלמנט סקוטי עם , והאם לפרלמנט צריכות להיות סמכויות לשינוי המיסוי. התוצאה הייתה "כן-כן": רוב הצביע בעד שתי ההצעות, והפרלמנט הוקם לאחר הבחירות ב-1999. אחוז ההצבעה במשאל העם עמד על 60.4%.

משאל העם היה התחייבות של מפלגת הלייבור והוא נערך לאחר הבחירות הכלליות בבריטניה 1997, על פי הוראות . היה זה משאל העם השני שנערך בסקוטלנד בשאלת העברת הסמכויות, כאשר המשאל הראשון היה ב-1979, ועד היום המשאל מ-1997 הוא משאל העם הגדול היחיד שנערך בחלק כלשהו של הממלכה המאוחדת שבו נשאלו המצביעים שתי שאלות באותו משאל עם.

## רקע
משאל עם נערך ב-1979 תחת ממשלת הלייבור שקבעה כי אספה סקוטית תוקם - אם משאל העם היה זוכה לתמיכת 50% מהקולות, בתוספת חוק שנוי במחלוקת לפיו לפחות 40% מכלל הבוחרים היו צריכים להצביע בעד. אף על פי ש-51.6% הצביעו בעד, הם היו רק 32.9% מכלל ציבור הבוחרים ולכן האספה לא הוקמה. זמן קצר לאחר מכן, המפלגה השמרנית, שהתנגדה להאצלת סמכויות, זכתה בבחירות הכלליות של 1979.

בהמשך, נערך קמפיין במסגרת  בעד המשך התהליך. כולל ניסוח המסמך , שפורסם ב-1988 ונחתם על ידי רוב הפוליטיקאים הסקוטים, המועצות המקומיות, האיגודים המקצועיים והכנסיות.

מפלגת הלייבור כללה את הקמת הפרלמנט הסקוטי במצע שלה לקראת הבחירות הכלליות של 1997, בהן זכתה ברוב מוחץ.

## השאלות במשאל העם
הבוחרים התבקשו להצביע על שתי קבוצות של הצהרות שהתאימו לשתי ההצעות.

על פתק ההצבעה הראשון הופיע הטקסט הבא:הפרלמנט החליט להתייעץ עם אנשים בסקוטלנד על הצעות הממשלה לפרלמנט סקוטי:

**אני מסכים שצריך להיות פרלמנט סקוטי**

או

**אני לא מסכים שצריך להיות פרלמנט סקוטי**

(יסומן ביחיד (X))על פתק ההצבעה השני הופיע הטקסט הבא:הפרלמנט החליט להתייעץ עם אנשים בסקוטלנד על הצעות הממשלה לפרלמנט סקוטי שיהיו לו סמכויות שונות במיסוי:

**אני מסכים שלפרלמנט הסקוטי צריכות להיות סמכויות לשינוי מס**

או

**אני לא מסכים שלפרלמנט הסקוטי יהיו סמכויות לשינוי מס**

(יסומן ביחיד (X))

## תוצאות
התוצאה הייתה "כן-כן": הרוב הצביע "אני מסכים" בעד שתי ההצעות.

## תוצאה ותגובות
בתגובה לרוב שהצביע בעד "כן" לשתי ההצעות, הפרלמנט הבריטי העביר את חוק סקוטלנד (1998) להקמת הפרלמנט הסקוטי לראשונה מאז פיזור  ב-1707. הפרלמנט התכנס לראשונה במאי 1999, לאחר שחבריו נבחרו לראשונה.

פרופסור טום דוויין מאוניברסיטת אדינבורו, כינה את תוצאות משאל העם "ההתפתחות המשמעותית ביותר בהיסטוריה הפוליטית הסקוטית מאז האיחוד של 1707". ראש הממשלה טוני בלייר טען כי "עידן הממשלה הריכוזית הגדולה הסתיים".

כאשר מזכיר המדינה לענייני סקוטלנד, דונלד דיואר, חזר ללונדון כדי ליישם את תוצאות משאל העם, הוא גילה שהשירות הציבורי בווייטהול אינו מוכן לוותר על סמכויותיו והטיל ספק בכך שעניינים נוספים, מעבר לאלה שטופלו בעבר על ידי המשרד הסקוטי (כגון חינוך, בריאות, תחבורה, משטרה ודיור), צריכים להיות מואצלים פוליטית.

## הערות שוליים

קטגוריה:אירופה: משאלי עם
קטגוריה:סקוטלנד: פוליטיקה
קטגוריה:1997 בממלכה המאוחדת
רובין הרנאץ'

**רובין הרנאץ** (בצ'כית: **Robin Hranáč**, נולד ב-29 בינואר 2000) הוא כדורגלן צ'כי המשחק כבלם בהופנהיים מהבונדסליגה ובנבחרת צ'כיה.

## קריירת מועדונים
הרנאץ' החל את הקריירה המקצועית שלו בוויקטוריה פלזן, כשהוא עורך את הופעת הבכורה שלו בליגת העל הצ'כית נגד טפליצה באפריל 2021. בקיץ של אותה שנה, הרנאץ' הצטרף בהשאלה לטטרן ליפטובסקי מיקולאש מליגת העל הסלובקית.

הוא שיחק 41 משחקים עבור פרדוביצה מליגת העל הצ'כית במהלך השאלה שנמשכה שנה וחצי. לאחר שחזר לוויקטוריה פלזן, הרנאץ' פרץ להרכב הראשון ושיחק באופן קבוע גם בקונפרנס ליג בעונת 2023/2024, שבה קבוצתו הגיעה לרבע הגמר.

ב-25 באוגוסט 2024, הרנאץ' חתם על חוזה רב-שנתי בהופנהיים.

## קריירה בינלאומית
הרנאץ' זומן לראשונה לנבחרת צ'כיה עד גיל 21 בשנת 2021. הוא ייצג את צ'כיה באליפות אירופה בכדורגל עד גיל 21 - 2023.

הזימון הראשון שלו לנבחרת צ'כיה הבוגרת הגיע באביב 2024. הוא ערך את הופעת הבכורה שלו ב-26 במרץ 2024 במשחק ידידות נגד ארמניה. הרנאץ' שיחק בכל שלושת המשחקים של נבחרתו ביורו 2024.

## קישורים חיצוניים

## הערות שוליים

קטגוריה:כדורגלני ויקטוריה פלזן
קטגוריה:כדורגלני הופנהיים
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-2000
Animato

**פטריק דוד חן** (נולד ב־30 במרץ 1976) המוכר בשם הבמה שלו **Animato** (בעברית: **אנימטו**;) הוא מוזיקאי, דיג'יי ומפיק מוזיקלי בז'אנר הטראנס פסיכדלי והפרוגרסיב טראנס.

בראשית דרכו פעל בשם הבמה **PTX**. אלבום הבכורה שלו כ־Animato ***Harmonize***, יצא ב־2017 בלייבל HOMmega וכלל שיתופי פעולה עם אמנים כמו ריטמו ו-Liquid Soul..

## ביוגרפיה
פטריק חן נחשף למסיבות טראנס בישראל באמצע שנות ה־90. לאחר מסע להודו בו התוודע לסגנון הפסייטראנס שב לישראל, למד מוזיקה וסאונד במכללת עמק הירדן והחל להפיק תחת השם PTX.

במסגרת הפרויקט PTX הוציא 3 אלבומים. בהמשך החל לפעול בשם Animato — מונח מוזיקלי באיטלקית שמשמעותו נגינה "בהתרוממות רוח ובאנרגיה".

## קריירה
הופעתו המתועדת המוקדמת ב־Resident Advisor היא משנת 2013. אנימטו הופיע בפסטיבלים ובאירועים בינלאומיים, בהם **Boom Festival**, **Psy-Fi Festival** (2016), **Dreamstate** ,(2016, 2018,2023) (לוס אנג'לס, בשנים 2019 ,2021 ,2024 ,2016), **פסטיבל EDC** בשנת 2018, **פסטיבל אוזורה** 2019, ,פסטיבל טומורולנד בשנת 2022 וכן באירועים נוספים באירופה ובדרום אמריקה.

ב־2017 יצא אלבום הבכורה ***Harmonize*** ב־HOMmega. ב־Psynews שזכה לביקורות חיוביות, ונכתב כי הוא מציג פרוגרסיב פסייטראנס במתווה מודרני עם דגש מלודי. האלבום כלל שיתופי פעולה עם Liquid Soul, Ticon, Perfect Stranger, Ritmo, Freedom Fighters ו־Sonic Species. באתר "מסיבהטיוב" נכתב כי האלבום מציג סגנון נקי וייחודי המשתלב עם הקו הפרוגרסיבי־אירופי העדכני.

במהלך שנות ה־2020 הופיע אנימטו בפסטיבלים כגון Dreamstate (לוס אנג'לס), Nibirii (גרמניה) ואירועים נוספים באירופה..

בכתבה באתר ynet משנת 2024 תואר אנימטו כאחד האמנים המרכזיים בסצנת מסיבות הטבע בישראל לאחר מתקפת הטרור ב־7 באוקטובר 2023.

הוא ציין כי את דרכו כ-DJ החל בשנת 2000, במהלך טיול בהודו וביפן. פטריק חן הוסיף בראיון כי לאחר אירועי 7 באוקטובר 2023, חלה עלייה ניכרת בכמות המסיבות בישראל, וכי פעילותו המקומית גדלה פי שלושה בשל ביטולי הופעות מחוץ לישראל.

## סגנון
Animato מתמקד בסגנונות הטראנס הפסיכדלי, והפרוגרסיב פסייטראנס. ב־Psynews תואר סגנונו כשילוב בין הפרוגרסיב המודרני בשילוב מלודי. ב־PsytrancePortal צוין כי מעברו מהפרויקט PTX ל־Animato משקף העדפה מוזיקלית מחודשת. בעמודו הרשמי ב־FM Booking הוגדר הסגנון כ"שילוב פסיכדלי במסגרת הפקה מלודית".

Animato, פסטיבל Tribe בברזיל 2018|ממוזער

## דיסקוגרפיה
### אלבומי אולפן
* **Harmonize** (HOMmega Productions, 2017).

## דיסקוגרפיה

## קישורים חיצוניים

## הערות שוליים

קטגוריה:תקליטנים ישראלים
קטגוריה:יוצרי מוזיקת טראנס
קטגוריה:מוזיקאים ישראלים
מוחמד דמאר

**מוחמד מהמט דמאר** (בגרמנית: **Muhammed Mehmet Damar**, נולד ב-9 באפריל 2004) הוא כדורגלן גרמני המשחק בעמדת הקשר בהופנהיים.

## קריירת מועדונים
דמאר הוא תוצר של מחלקות הנוער של 1. פצ'ה שונברג, הרטה צלנדורף, הרטה ברלין ואיינטרכט פרנקפורט. ב-7 ביולי 2022 הוא עבר להופנהיים מהבונדסליגה. הוא ערך את הופעת הבכורה המקצועית שלו ב-6 באוגוסט 2022 בהפסד 3–1 לבורוסיה מנשנגלדבך במסגרת הבונדסליגה.

ב-28 באוגוסט 2023 הצטרף דמאר בהשאלה לעונה אחת להנובר 96, ששיחקה בבונדסליגה השנייה.

ב-20 באוגוסט 2024 עבר דמאר בהשאלה לאלוורסברג, ששיחקה גם היא בבונדסליגה השנייה.

## קריירה בינלאומית
דמאר הוא יליד גרמניה ממוצא טורקי, הוא שיחק בנבחרות הצעירות של גרמניה, ובנבחרת גרמניה עד גיל 18 בשנת 2022.

## קישורים חיצוניים

## הערות שוליים

קטגוריה:כדורגלני הופנהיים
קטגוריה:כדורגלני הנובר 96
קטגוריה:כדורגלנים גרמנים
קטגוריה:גרמנים שנולדו ב-2004
טים למפרלה

**טים למפרלה** (בגרמנית: **Tim Lemperle**, נולד ב-5 בפברואר 2002) הוא כדורגלן גרמני המשחק בעמדת החלוץ בהופנהיים.

## קריירת מועדונים
למפרלה החל את הקריירה שלו בטוס מכבי פרנקפורט. לאחר תקופות במחלקות הנוער של מיינץ 05 ופ.ס.וו פרנקפורט, הוא הצטרף לפ.צ. קלן בקיץ 2017. בתחילת 2020, הוא קודם לסגל הקבוצה הראשונה. במאי 2020 הוכרז כי למפרלה חתם על חוזה מקצועי ראשון שישאיר אותו במועדון עד יולי 2023. בפברואר 2023, חוזהו הוארך עד יולי 2025. ב-יולי 2023 הוא הושאל לעונה אחת לגרויטר פירט, ששיחקה בבונדסליגה השנייה.

ב-יוני 2025 הוכרז כי למפרלה יצטרף להופנהיים בהעברה חופשית לקראת עונת 2025/2026.

## קישורים חיצוניים

## הערות שוליים

קטגוריה:כדורגלני גרויטר פירט
קטגוריה:כדורגלני הופנהיים
קטגוריה:כדורגלנים גרמנים
קטגוריה:כדורגלני פ.צ. קלן
קטגוריה:גרמנים שנולדו ב-2002